আলেকজান্ডার গ্রাহাম বেল
আলেকজান্ডার গ্রাহাম বেল (৩রা মার্চ, ১৮৪৭ - ২রা আগস্ট, ১৯২২) প্রখ্যাত বিজ্ঞানী ও উদ্ভাবক। টেলিফোনের অন্যতম আবিষ্কারক হিসেবে তিনি সবচেয়ে পরিচিত। তাকে "বোবাদের পিতা" তথা "দ্য ফাদার অফ দ্য ডিফ" নামে ডাকা হতো। তার বাবা, দাদা এবং ভাই সবাই একক অভিনয় ও বক্তৃতার কাজে জড়িত ছিলেন এবং তার মা ও স্ত্রী উভয়েই ছিলেন বোবা। এ কারণেই বোবাদের জীবনযাত্রার মান উন্নয়নে তিনি অনেক গবেষণা করেছেন। টেলিফোন উদ্ভাবনের আগে থেকেই তিনি শ্রবণ ও কথন সংশ্লিষ্ট গবেষণা নিয়োজিত ছিলেন। ১৮৭৬ সালে তাকেই টেলিফোনের প্রথম মার্কিন পেটেন্টের সম্মানে ভূষিত করা হয়।
চার্লস পি. থ্যাকার
চার্লস পি. থ্যাকার (২৬ ফেব্রুয়ারি, ১৯৪৩ - ১২ জুন, ২০১৭) একজন কম্পিউটার বিজ্ঞানী। তিনি ইথারনেট লোকাল এরিয়া নেটওয়ার্ক এর অন্যতম উদ্ভাবক। লেজার প্রিন্টার আবিষ্কারেও তার অনেক অবদান। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৯ সালের এসিএম প্রদত্ত টুরিং পুরস্কার পান।